قال عبد اللطيف وهبي، الأمين العام لحزب الأصالة والمعاصرة، إن معتقلي حراك الريف لم يقدموا أي طلبات للعفو للملكي، مضيفا :”معرفتش شنو مطلوب مني، واقترح عليهم يشاركو فالانتخابات وانتقدوني بزاف”. وأوضح وهبي، خلال برنامج “لقاء مع الصحافة” على الإذاعة الوطنية، يوم أمس، :”لا صفة لي أن أقدم طلب العفو باسم أي شخص”، مضيفا :”من حق أي مغربي يقدم ملتمس العفو”. وهبي قال بلي كلامو حول تقديم ملتمس للملك محمد السادس، للعفو عن معتقلي حراك الريف، أسيء فهمه، وبأن الحل بيد المعتقلين لي خصهم يدقمو بطلب العفو. وحسب وهبي فإن طلبات العفو كيتوصل بها كوزير وكنحيلها على لجنة العفو المختصة لي ماشي هو عضو فيها. بالنسبة لوهبي الملف بيد المعتقلين انفسهم. وأن قضية العفو سالات وهذا اختصاص الملك. دابا هاد وهبي كيخربق. كيتناقض. كيتلاح. فيه خفة كبيرة. فدوزيم لاح الكورة عند الملك ودابا عاق ولا جبدو ليه وذنيه خرج كيوضح. اش داك 
شكون جبد ليه ودنيه على قضية العفو على ناس حراك الريف؟ بعد ما لاح الكورة عند سيدنا. وهبي كيكذب راسو: اه حگا معنديش الصفة باش نقدم طلب العفو للملك